বাংলার ইতিহাস
মাৎস্যন্যায়ের সময় বাংলার বিশৃঙ্খলা দমনের জন্য বাংলার মানুষ নির্বাচনের মাধ্যমে গোপাল নামক এক সামন্তরাজাকে বাংলার রাজা হিসেবে গ্রহন করেন ।গোপালই হলেন পাল বংশের প্রতিষ্ঠাতা ।পাল বংশের সবচেয়ে শক্তিশালী দুই রাজা ছিলেন [[ধর্মপাল]] (রাজত্বকাল ৭৭৫-৮১০ খ্রীষ্টাব্দ) এবং [[দেবপাল]] (রাজত্বকাল ৮১০-৮৫০ খ্রিষ্টাব্দ) । পাল বংশের স্থায়ীত্বকাল ছিল প্রায় ৪০০ বছর।পাল বংশের অন‍্য উল্ল‍্যেখ যোগ‍্য রাজা ছিলেন নারায়ণপাল ৮৬০-৯১৫ , মহীপাল ৯৭৮-১০৩০, রামপাল। এই আমলে শিল্প কলায় বাংলা শিখরে উঠে । কিন্তু এই সময় বহু ব্রহ্মণ বৌদ্ধ অত‍্যাচারে বাংলা ত‍্যাগ করে উত্তর ও পশ্চিম ভারতে চলে যায় ।
ব্রহ্মপাল
ব্রহ্মপাল () হলেন কামরূপ রাজ্যের পাল রাজবংশের প্রতিষ্ঠাপক। শালস্তম্ভ বংশের শেষ রাজা ত্যাগসিংহের কোনো সন্তান-সন্ততি ছিল না। তাই শালস্তম্ভ বংশ লোপ পেয়েছিল। প্রজাগণ পুরানো নরক বংশীয় কুমার ব্রহ্মপালকে রাজা মনোনীত করেছিল। তিনি ৯০০ খ্রীষ্টাব্দ থেকে ৯২০ খ্রীষ্টাব্দ পর্যন্ত কামরূপ রাজ্যে রাজত্ব করেছিলেন। তিনি কুলদেবীকে বিয়ে করেছিলেন। এরপর তাঁদের পুত্র রত্নপাল ব্রহ্মপালের উত্তরাসুরী হিসাবে রাজ সিংহাসনে বসেছিলেন।